Martti Juhkami

Martti Juhkami (sündinud 6. juunil 1988 Rakveres) on eesti võrkpallur (nurgaründaja), kes 2011. aastast (pikemate vaheaegadega) on mänginud ka Eesti võrkpallikoondises. 

Hooajast 2023/24 kuulub ta Bigbank Tartu meeskonda.Kaspar Ruus: Eesti võrkpallikoondislane Martti Juhkami taasliitus Tartu Bigbankiga Delfi, 23.06.2023.

Sportlaskarjäär
Noorteklassid
Juhkami alustas võrkpallitreeninguid Rakvere Spordikoolis Mati Meriranna õpilasena.Anu Viita-Neuhaus: Mati Merirand aasta võrkpallur Martti Juhkamist: "Temas on töökus, tahe treenida ja armastust ala vastu" Virumaa Teataja, 25.01.2021. Spordikooliga osaleti omavanuste Eesti meistri- ja karikavõistlustel, kus korduvalt saadi teisi kohti.Martti Juhkami Sporditulemused (vaadatud 18.11.2023). Juhkami kandis võistkondades kandvat rolli.Noorte kullad Pärnule ja Tartule Eesti Päevaleht, 06.03.2005.Märt Roosna: Martti Juhkami viib kallima Saksamaale: "Tulevikus tuleb elu tema ümber tiirlema panna." Õhtuleht, 21.06.2013.

Aastatel 2005–2006 kuulus Juhkami Eesti noormeestekoondisse (sündinud 1987 ja hiljem), mida treenisid Villi Vantsi ja Oleg Lazarev. 2005. aastal võideti omavanuste Balti matš.Eesti noored said Balti matšil kolm esikohta Eesti Päevaleht, 30.10.2005. Suurematel rahvusvahelistel võistlustel valikturniiridest kaugemale ei jõutud.

2005. aastal esindas Juhkami koos Virko Vantsiga Eestit U18 rannavõrkpalli Euroopa meistrivõistlustel, kus saadi alagrupist edasi 16. parema hulka, kuid edasi tuli vastu võtta kaotus ning kokkuvõttes jäädi jagama 13.–16. kohta.Rannavõrkpallurid avastasid maailma Järva Teataja, 27.08.2005. Sama paarilisega osales ta 2007. aastal U20 Euroopa meistrivõistlustel, kus saadi 17. koht.Puri ja Bosjanok said noorte EM-il üheksanda koha Eesti Päevaleht, 02.09.2007. 2006. aastal osales ta Elia Lullaga U21 maailmameistrivõistlustel Poolas, kus kvalifikatsioonist edasi ei pääsetud.Eesti paare saatis U-21 MM-i kvalifikatsioonis ebaõnn Eesti Päevaleht, 24.08.2006. Ta on ühel korral (2007) tulnud ka Kristo Kolloga Eesti U20 vanuseklassi meistriks.Eesti U-20 vanuseklassi meistriteks tulid Kiens - Külm ja Juhkami - Kollo Eesti Päevaleht, 10.08.2007.

Eesti võrkpallikoondis
Juhkami kutsuti esimest korda Eesti võrkpallikoondisse 2011. aasta talvel ning tegi debüüdi samal talvel sõpruskohtumises Läti võrkpallikoondisega, mis võideti 3:2.Avo Keele koondisekandidaatide nimekirjas on kolm uut pallurit ERR arhiiv, 24.10.2011.Keel kiitis Vennot, Juhkamit ja liberoid ERR arhiiv, 19.11.2011. Euroopa meistrivõistluste finaalturniiril on ta kuulunud koondise koosseisu kolmel korral (2015, 2019 ja 2023). Euroopa liigas on ta osalenud korduvalt alagrupiturniirimängudel ning 2015. aasta final-fouris, kus saadi neljas koht.Martti Juhkami: Rootsi vastu olime emotsionaalsemad ERR arhiiv, 15.08.2015. 

2015. aasta EM-ist kuni 2019. aasta EM-i ettevalmistusperioodini ei mänginud ta koondises peaaegu neli aastat.Reijo Mälton: Martti Juhkami koondisse naasmisest: poleks nagu ära olnudki Võrkpall24, 04.08.2019.

Klubivõrkpall
2005–2013 Eesti meistriliigas
Juhkami oli Rakvere spordikooli kasvandik, kes edutati hooajal 2005/06 meistriliigaklubisse Aeroc Rakvere, kus ta mängis neli hooaega.Aeroc Rakvere esitles algavat hooaega Virumaa Teataja arhiiv, 29.09.2005. Klubiga saadi 3.–4. kohti, parimateks tulemusteks jäid Eesti karikavõistluste poolfinaalid ja Eesti meistrivõistluste neljandad kohad.

Hooajast 2009/10 mängis Juhkami Tartu Pere Leivas, kuhu jäi kolmeks hooajaks.Madis Kalvet: Pere Leib värbas Juhkami, Toobal vigastatud Postimees arhiiv, 06.07.2009. Kuigi ta toodi klubisse nurgaründajaks, siis olude sunnil oli ta peaaegu terve hooaja diagonaalründaja rollis. Hooaja keskel kimbutas teda põlvevigastus, mistõttu meeskonda mõnda aega aidata ei saanud.Andres Kalvik: Pere Leiva pommitaja poetas arsti juures pisara Postimees arhiiv, 16.02.2010. Esimesel hooajal teeniti Schenker Liiga hõbemedal ja Eesti meistriliiga pronks.Tiit Reinart: Pere Leib jäi neljandat aastat järjest teiseks Tartu Postimees arhiiv, 23.03.2010.Aivi Pargi: Võrkpalluritele neljas koht Virumaa Teataja arhiiv, 20.04.2010. Teisel hooajal (2010/11) jätkas Juhkami klubis diagonaalründajana. Eesti meistrivõistlustel saadi hõbemedal, kuid välja jäädi nii Eesti karikavõistluste kui Schenker Liiga finaalidest.Tiit Reinart: Tartu Pere Leiva hooaeg: 22 võitu ja 13 kaotust Tartu Postimees arhiiv, 25.04.2011. Hooaja lõpus vaevasid Juhkamit taas põlveprobleemid ning pärast hooaja lõppu käis ta põlveoperatsioonil.Andres Kalvik: Tartu Pere Leib võib Selverit võita Postimees arhiiv, 08.04.2011.Andres Kalvik: Soome klubi huvitub Juhkamist ja Kollost Postimees arhiiv, 02.06.2011. Kolmandal hooajal (2011/12) naasis Juhkami nurgaründajaks, kuid pidi taas täitma hoopis diagonaalründaja ülesandeid.Tiit Reinart: Tartu Pere Leib on komplekteeritud Tartu Postimees arhiiv, 11.08.2011.Marii Kangur: Pere Leiva võrkpallurid said rollid lõpuks paika Tartu Postimees arhiiv, 06.01.2012. Vaatamata meeskonna keerulisele algusele võideti otsustavas faasis nii Schenker Liiga kui ka Eesti meistrivõistlused; Eesti karikavõistlustel saadi hõbemedal.Kaarel Täll: Pere Leib lõpetas raske hooaja kahe tiitliga Postimees arhiiv, 30.04.2012. Juhkami oli vaieldamatult üks meeskonna rünnakuliidreid ning valiti ka Schenker Liiga sümboolsesse koosseisu.Martti Juhkami valiti ühisliiga parimaks diagonaalmängijaks Virumaa Teataja arhiiv, 07.03.2012.

Hooajal 2012/13 mängis Juhkami Selver Tallinnas nurgaründajana. Eesmärk oli paista silma Euromängudes ja saada sobiv välisleping.Kaarel Täll: Eesti meistrit ootavad muutused Postimees arhiiv, 16.06.2012.Avo Keel uue hooaja eel: kõik kolm karikat võivad leida erineva omaniku ERR arhiiv, 20.09.2012. Klubiga osaleti tugevuselt teises Eurosarjas (CEV Cupil), kus eelringist edasi ei pääsetud.CEV sarja lõpetanud Selver sai Soomes selge kaotuse ERR arhiiv, 01.11.2012. Euroopa sarjades jätkati tugevuselt kolmandas (CEV Challenge Cupis), kus langeti välja 1/8 finaalis.Tallinna Selver kaotas ka Piacenzas kõik kolm geimi ERR arhiiv, 13.12.2012. Eesti karikavõistlustel saadi hõbemedal ning Schenker Liigas finaali ei pääsetud. Hooaeg lõpetati Eesti meistriks tulekuga.Martti Juhkami: Pärnul võimalust ei olnud ERR arhiiv, 14.04.2013. Juhkami oli sel hooajal üks meeskonna resultatiivsemaid mängijaid.

2013–2021 Saksamaal, Austrias ja Prantsusmaal
Hooajaks 2013/14 siirdus Juhkami Saksamaa meistriliigaklubisse TV Bühl, kus samal hooajal mängis ka Eesti võrkpallikoondise keskblokeerija Andri Aganits.Martti Juhkami karjäär jätkub Saksamaal Õhtuleht, 29.05.2013. Klubi jõudis CEV Cupil veerandfinaali, kus kaotati Ardo Kreegi koduklubile Pariisi Volley.Ardo Kreegi koduklubi jõudis eurosarjas poolfinaali ERR arhiiv, 13.02.2014. Nii karika- kui ka meistrivõistlustel jõuti poolfinaali.Martti Juhkami hooajast Saksamaal: hooaja lõpuga võis rahule jääda ERR arhiiv, 14.04.2014. Juhkami hooaeg algas jalavigastusega, millest paranemiseks kulus pool hooaega.Vigastus nurjas Martti Juhkami hooaja alguse ERR arhiiv, 19.09.2013.Martti Juhkami naases pärast neljakuulist vigastuspausi väljakule ERR arhiiv, 20.01.2014. Pärast seda mängis ta end meeskonna põhikoosseisu.Aganitsa ja Juhkami koduklubi Saksamaal finaali ei pääsenud ERR arhiiv, 14.04.2014.

Hooajaks 2014/15 liitus ta Austria valitseva meistri, Hypo Tirol Innsbruckiga, kus mängis samal hooajal ka Eesti võrkpallikoondise diagonaalründaja Oliver Venno.Martti Juhkami: Innsbruck on hea hüppelava tipu suunas ERR arhiiv, 11.06.2014.Oliver Vennost saab Martti Juhkami klubikaaslane ERR arhiiv, 16.07.2014. Klubiga osaleti kõrgeimas Eurosarjas, CEV Meistrite liigas, kus oma alagrupis võideti kaks mängu ja kaotati neli, millega play-offi ei pääsetud.Juhkami ja Venno lõpetasid meistrite liiga võiduga ERR arhiiv, 28.01.2015. Võideti Kesk-Euroopa (MEVZA) liiga ja tuldi Austria meistriks, kusjuures Austria meistriliigas oli üleolek nii selge, et kogu hooaja peale ei kaotatud ühtegi mängu.Juhkami ja Venno aitasid Hypo Tiroli Kesk-Euroopa liiga võitjaks ERR arhiiv, 16.03.2015.Venno ja Juhkami koduklubi tegi ajalugu ja jäi Austria liigas võitmatuks ERR arhiiv, 20.04.2015. Juhkami oli meeskonna üks põhimängijatest.

Hooajaks 2015/16 siirdus ta Prantsusmaa esiliigaklubisse Rennes Volley 35, kus mängis ka Eesti võrkpallikoondise sidemängija Kert Toobal.Kert Toobal ja Martti Juhkami liituvad Prantsusmaal „eestlaste klubiga“ Delfi, 21.08.2015. Üllatajatena jõuti Prantsusmaa karikafinaali, mis kaotati 2:3, kusjuures viiendas geimis juhiti veel 12:9, mis tegi kaotuse sedavõrd dramaatilisemaks.Eesti ja Rennes’i muinaslugu lõppes dramaatilises finaalis Delfi, 29.03.2016. Prantsusmaa esiliiga põhiturniir võideti ülekaalukalt ning play-off faasis jõuti kindlalt välja finaali.Juhkami ja Toobali koduklubi lõpetas põhiturniiri ülekaaluka võitjana ERR arhiiv, 03.04.2016.Kreek ja Kajalina võitsid, Prantsusmaa finaalides jooksevad platsile neli Eesti võrkpallurit ERR arhiiv, 01.05.2016. Finaalmängus võeti vastu juba teine dramaatiline 2:3 kaotus ning sellega kaotati ka järgmiseks hooajaks koht Prantsusmaa meistriliigas.Prantsusmaa meistriks krooniti ka finaalis head mängu näidanud Anna Kajalina ERR arhiiv, 08.05.2016. Juhkami oli meeskonna üks põhi nurgaründajatest, kuid meeskonnakaaslaste ja enda vigastuste tõttu mängis ta mõnes mängus ka diagonaalründaja ja liberona.21 punkti toonud Juhkami mängis Prantsusmaal diagonaalründajana ERR arhiiv, 08.11.2015.
Eesti võrkpallikoondislane Martti Juhkami mängib trauma sunnil kinnastes liberona ERR arhiiv, 15.01.2016. Ta valiti ka Prantsusmaa esiliiga sümboolsesse koosseisu.VOLLEY BALL - Les Trophées LAM - LAF - LBM de la saison 2015 / 2016 docplayer.fr (vaadatud 15.06.2023). Teda sooviti palgata ka järgmiseks hooajaks, kuid peatreeneriga erinevate nägemuste tõttu Juhkami pakkumist vastu ei võtnud.Erimeelsused treeneriga sunnivad Juhkami Rennes’ist lahkuma Delfi, 09.05.2016.

Hooajaks 2016/17 naasis ta Austria meisterklubisse Hypo Tirol Innsbruck, kus seekord oli ta meeskonnakaaslaseks Eesti võrkpallikoondise diagonaalründaja Renee Teppan.Martti Juhkami ühines Meistrite liigas mängiva klubiga Delfi, 14.05.2016. CEV Meistrite liigas alagrupiturniirile ei pääsetud, misjärel jätkati aste madalamas Eurosarjas, CEV Cupil jõuti 1/16-finaali.Teppani ja Juhkami klubi langes Meistrite liigast välja ERR arhiiv, 20.11.2016.Andres Toobali klubi pudenes eurosarjast ülipika kuldse geimi järel ERR arhiiv, 18.01.2017. Kesk-Euroopa (MEVZA) liigas saadi teine koht ning tuldi taas Austria meistriks.Juhkami ja Teppani klubi kaotas jälle Kesk-Euroopa liiga finaali ERR arhiiv, 13.03.2017.Juhkami pommitas Innsbrucki Austria meistriks ERR arhiiv, 24.04.2017. Martti oli meeskonna üks põhimängijatest ning kuigi Austria liigas oldi enamikust konkurentidest peajagu üle, sai nurgaründaja keskenduda rohkem eelnevatel hooaegadel vaevanud vigastustest taastumisele ja uute vältimisele.INTERVJUU: Martti Juhkami: ma pole kunagi üheski meeskonnas selle mõttega olnud, et teistele lihtsalt kaasa plaksutada Delfi, 16.03.2017.

Hooajaks 2017/18 sõlmis ta lepingu Prantsusmaa meistriliigaklubiga Tourcoing VB, kus ta mängis kaks hooaega.Selgus tugevama tiimi leidnud Martti Juhkami uus klubi ERR arhiiv, 28.04.2017. Esimesel hooajal jõuti Prantsusmaa karikafinaali, kus jäädi valitseva Prantsusmaa meistri Chaumonti vastu 0:2 kaotusseisu, kuid võideti kolm järgmist geimi ja sellega tuldi Prantsusmaa karikavõitjaks.Martti Juhkami krooniti Prantsusmaa karikavõitjaks ERR arhiiv, 11.03.2018. Prantsusmaa meistriliigas saadi põhiturniiril seitsmes koht ning pääseti play-offi, kus kaotati aga veerandfinaalseeria ning kohta parandada ei õnnestunud.Kertu Laak ja Salo LP Viesti juhivad Soomes poolfinaalseeriat ERR arhiiv, 26.03.2018.Kreek ja Miilen jõudsid Prantsusmaal poolfinaali ERR arhiiv, 18.04.2018. Teisel hooajal (2018/19) osaleti klubiga tänu eelmise hooaja karikavõidule tugevuselt teises Eurosarjas, CEV Cupil, kus 1/16 finaalis kaotati kuldse geimiga ning langeti konkurentsist.Venno ja Galatasaray pääsesid edasi, teised eestlased langesid välja ERR, 05.12.2018. Prantsusmaa karikavõistlustel langeti konkurentsist 1/8 finaalis.Karl Rinaldo: Infosulus elavatel Eesti võrkpalluritel oli Prantsusmaa karikasarjas must päev Võrkpall24, 12.12.2018. Prantsusmaa meistriliiga põhiturniiril jäädi üheksandaks, mis tähendas esimesena välja jäämist play-offist.Nädal piiri taga: Keel aitas Posojilnica Austrias finaalseerias võitudeni ERR, 15.04.2019. Martti oli mõlemal hooajal üldiselt üks meeskonna põhimängijatest.

Hooajaks 2019/20 naasis ta Saksamaale, kus mängis kaks hooaega VfB Friedrichshafenis.Karl Rinaldo: Juhkami ei plaani Saksa tippklubis pingile jääda: olen üsna kindel, et mind võeti põhimeheks Võrkpall24, 23.06.2019. Hooaja esimesest mängust jäi ta põlvevalu tõttu eemale, kuid pääses vahetusest platsile järgmises mängus, oma endise koduklubi TV Bühli vastu, tõi mängu oodatud muutuse ning valiti ka mängu parimaks mängijaks.Karl Rinaldo: Juhkami kahemõtteline tagasitulek osutus muinasjutuliseks Võrkpall24, 17.10.2019. Hooaja alguses osaleti ka Saksamaa superkarika finaalis, kus tunnistati Berliini Recycling Volleys paremust.Karl Rinaldo: Saksamaa superkarikas ehk ekraanpõranda debüüt, 4535 pealtvaatajat, infosulg ja Juhkami Võrkpall24, 21.10.2019. Klubi osales CEV Meistrite liigas, kus oma alagrupis saadi kolmas koht ja play-offi ei pääsetud.Robert Täht ja Perugia jõudsid Meistrite liigas veerandfinaali ERR, 20.02.2020. Saksamaa karikavõistlustel jõuti 1/4 finaali.Võrkpallurite nädal piiri taga: Venno ja Kajalina särasid ERR, 25.11.2019. Saksamaa meistriliiga põhiturniiril oldi kolmandal kohal, kuid liiga peatati kevadel koroonapandeemia tõttu ja meister jäi välja selgitamata.Keine weiteren Spiele: Volleyball-Bundesliga beendet Saison VC Wiesbaden, 12.03.2020. Paar kuud hooaja keskel Juhkami õlavigastuse tõttu meeskonda aidata ei saanud.Reijo Mälton: Juhkamita Friedrichshafen langes kolmandaks, Viiber alistus lähirivaalile, Miilenile järjekordne võit Võrkpall24, 04.02.2020. Teisel hooajal (2020/21) osaleti taas CEV Meistrite liiga alagrupiturniiril, mis peeti kahe miniturniiri formaadis. Esimese turniiri järel oldi teisel kohal, kuid koduse, teise turniiri eel nakatusid meeskonnas mitmed mängijad koroonasse ning kehtivate piirangute tõttu tuli osalemisest loobuda. Sellega kaotati ka lootus jõuda alagrupiturniirilt edasi.Karl Rinaldo: Juhkami unistus Meistrite liiga veerandfinaalist purunes hetk enne koduse turniiri algust Võrkpall24, 08.02.2021. Saksamaa karikavõistlustel langeti konkurentsist poolfinaalis.Nädal piiri taga: Allikule Saksamaalt finaalikoht, Kreek säras blokis ERR, 15.12.2020. Saksamaa meistriliiga põhiturniir võideti ning play-off faasis jõuti välja finaalseeriasse, mis kaotati Eesti võrkpallikoondise peatreeneri Cédric Énardi koduklubile Berliini Recycling Volleys.Nädal piiri taga: Juhkami koduklubi võitis Saksamaal põhiturniiri ERR, 09.03.2021.Nädal piiri taga: Juhkami pääses Saksamaal finaali, Naaber Hispaanias poolfinaali ERR, 29.03.2021. Kui esimese hooaja vigastuspaus välja arvata, siis Martti oli üldiselt üks meeskonna põhinurgaründajatest.

2021. aastast Eestis ja Tšehhis
Pärast kaheksat välishooaega naasis Juhkami kodumaale ning liitus hooajaks 2021/22 Bigbank Tartuga.Reijo Mälton: Martti Juhkami naaseb kaheksa-aastase pausi järel mängima kodumaale Võrkpall24, 22.04.2021. Klubi osales CEV Meistrite liiga ja CEV Cupi eelringides, kuid kummaski sarjas põhiturniirile ei pääsenud.Reijo Mälton: Tartu publik nägi taas suurepärast matši, kuid Bigbanki jaoks on tänavune euroteekond lõppenud, lisatud intervjuu Kordasega Võrkpall24, 10.11.2021. Klubi võitis kõik kohalikud sarjad: Eesti karikavõistlused, Eesti meistrivõistlused ja Credit24 Meistriliiga.Karl Juhkami: Tartu Bigbanki võimas aasta: kolm tiitlit ning kõigest üheksa ära antud geimi Postimees, 07.04.2022. Martti oli meeskonna üks põhimängijatest ning valiti ka Eesti meistrivõistluste sümboolsesse koosseisu.Tartu Bigbank lõpetas suurepärase hooaja Eesti meistritiitliga Eesti Võrkpalli Liit, 06.04.2022.

Hooajaks 2022/23 liitus ta taas välisklubiga ning siirdus Tšehhi meisterklubisse VK Karlovarsko.Martti Juhkami liitub valitseva Tšehhi meisterklubiga ERR, 06.06.2022. Hooaja alguses võideti Tšehhi superkarikas ning Juhkami valiti mängu väärtuslikuimaks mängijaks.Meelis Naudi: Martti Juhkami võitis juba hooaja esimese tiitli Delfi, 20.09.2022. Klubiga osaleti CEV Meistrite liigas, kus saadi alagrupis kolmas koht ning jätkati Euroopa tasandil võistlemist CEV karikavõistlustel.Eesti võrkpallurid jätkavad CEV-i karikaturniiri veerandfinaalides ERR, 26.01.2023. Vaatamata esimese veerandfinaalmängu võidule, kaotati kordusmängus Poola klubile Belchatowi PGE Skra ning edasipääsu ei tagatud. Tšehhi karikavõistlustel jõuti finaali, kus jäädi alla Silver Maari koduklubile Libereci Dukla.Maari koduklubi alistas Tšehhi karikafinaalis Juhkami tööandja ERR, 28.02.2023. Revanš võeti aga Tšehhi meistrivõistlustel, kui punktiga võideti nende ees põhiturniir ning hiljem ka 3.–4. koha seeria.Võrkpallurid välismaal: Küproselt hõbe ja pronksid, Maarile karikavõit ERR, 06.03.2023.Juhkamile Tšehhis pronks, Peit aitas Prantsusmaal koduklubi kõrgliigasse ERR, 02.05.2023.

Saavutused
Kesk-Euroopa (MEVZA) liiga
2014/15 16px Hypo Tirol Innsbruckiga
2016/17 16px Hypo Tirol Innsbruckiga

Balti liiga
2009/10 16px Pere Leib Tartuga
2011/12 16px Pere Leib Tartuga
2021/22 16px Bigbank Tartuga
2023/24 16px Bigbank Tartuga
2024/25 16px Bigbank Tartuga

Riikide meistrivõistlused
2009/10 16px Eesti meistrivõistlused Pere Leib Tartuga
2010/11 16px Eesti meistrivõistlused Pere Leib Tartuga
2011/12 16px Eesti meistrivõistlused Pere Leib Tartuga
2012/13 16px Eesti meistrivõistlused Selver Tallinnaga
2013/14 16px Saksamaa meistrivõistlused TV Bühliga
2014/15 16px Austria meistrivõistlused Hypo Tirol Innsbruckiga
2016/17 16px Austria meistrivõistlused Hypo Tirol Innsbruckiga
2020/21 16px Saksamaa meistrivõistlused VfB Friedrichshafeniga
2021/22 16px Eesti meistrivõistlused Bigbank Tartuga
2022/23 16px Tšehhi meistrivõistlused VK Karlovarskoga
2024/25 16px Eesti meistrivõistlused Bigbank Tartuga

Riikide esiliigad
2015/16 16px Prantsusmaa esiliiga Rennes Volley 35'ga

Riikide karikavõistlused
2011/12 16px Eesti karikavõistlused Pere Leib Tartuga
2012/13 16px Eesti karikavõistlused Selver Tallinnaga
2015/16 16px Prantsusmaa karikavõistlused Rennes Volley 35'ga
2017/18 16px Prantsusmaa karikavõistlused Tourcoing VB'ga
2019/20 16px Saksamaa superkarikas VfB Friedrichshafeniga
2021/22 16px Eesti karikavõistlused Bigbank Tartuga
2022/23 16px Tšehhi superkarikas VK Karlovarskoga
2022/23 16px Tšehhi karikavõistlused VK Karlovarskoga
2023/24 16px Eesti karikavõistlused Bigbank Tartuga
2024/25 16px Eesti karikavõistlused Bigbank Tartuga

Individuaalsed auhinnad
2012 Schenker Liiga parim diagonaalründaja
2016 Prantsusmaa esiliiga parim nurgaründaja
2022 Eesti meistriliiga parim nurgaründaja
2022 Tšehhi superkarikavõistluste kõige väärtuslikum mängija
2025 Cronimet liiga parim diagonaalründaja

Tunnustus
Eesti parim meesvõrkpallur: 2020.Aasta võrkpallurid on Laak ja Juhkami, aasta treeneriks valiti Ojamets ERR, 22.01.2021.

Statistika
+ Mängud ja punktid Eesti võrkpallikoondise eest rahvusvahelistel turniiridelAastaTurniirKoondisMänge(geime)PunktekokkuRünnaku-punkteBlokkeÄss-pallinguidAllikad2015Euroopa meistrivõistlusedEesti 3 (8) 0  0  0  02015 CEV Volleyball European Championship - Men Statistics CEV (vaadatud 03.03.2024).2019Euroopa meistrivõistlusedEesti 5 (15) 18  14  0  4CEV EuroVolley 2019 | Men Statistics CEV (vaadatud 03.03.2024).2023Euroopa meistrivõistlusedEesti 5 (12) 24  23  1  0CEV EuroVolley 2023 | Men Statistics CEV (vaadatud 03.03.2024).
+ Mängud ja punktid klubide eest EurosarjadesKlubiHooaegCEV Meistrite liigaCEV CupCEV Challenge CupAllikadMänge(geime)PunkteMänge(geime)PunkteMänge(geime)PunkteSelver Tallinn 2012/13   2 (9)  31 2 (6) 18Selver võitis Soome parima meeskonna, Kristjan Õuekallas tõi üleplatsimehena 27 punkti Eesti Võrkpalli Liidu arhiiv, 25.10.2012.Selver kaotas eurosarja kohtumises tugevale Itaalia võistkonnale Eesti Võrkpalli Liidu arhiiv, 06.12.2012.TV Bühl 2013/14   4 (14)   28  Martti Juhkami naases pärast neljakuulist vigastuspausi väljakule ERR Sport, 20.01.2014.Juhkami ja Aganits jõudsid eurosarjas edasi, Ennoki koduklubi kaotas favoriidile ERR arhiiv, 23.01.2014.Kreegi meeskond alistas avamängus kindlalt Aganitsa ja Juhkami klubi ERR arhiiv, 05.02.2014.Hypo Tirol Innsbruck 2014/156 (20)60    2015 CEV DenizBank Volleyball Champions League - Men Statistics CEV (vaadatud 15.12.2023).Hypo Tirol Innsbruck 2016/17 4 (13)  33 2 (7)  17  2017 CEV Volleyball Champions League - Men Statistics CEV (vaadatud 15.12.2023).2017 CEV Volleyball Cup - Men Statistics CEV (vaadatud 15.12.2023).Tourcoing VB 2018/19   1 (3) 12  2019 CEV Volleyball Cup | Men Statistics CEV (vaadatud 15.12.2023).VfB Friedrichshafen 2019/20 4 (9)  32    CEV Champions League Volley 2020 | Men Statistics CEV (vaadatud 15.12.2023). 2020/21 3 (9)  37    CEV Champions League Volley 2021 | Men Statistics CEV (vaadatud 15.12.2023).Bigbank Tartu 2021/22 4 (14) 57 2 (7) 17  CEV Champions League Volley 2022 | Men Statistics CEV (vaadatud 15.12.2023).CEV Volleyball Cup 2022 | Men Statistics CEV (vaadatud 15.12.2023).VK Karlovarsko 2022/23 6 (20) 53 2 (7) 15  CEV Champions League Volley 2023 | Men Statistics CEV (vaadatud 15.12.2023).CEV Volleyball Cup 2023 | Men Statistics CEV (vaadatud 15.12.2023).Bigbank Tartu 2024/25      4 (12)43CEV Volleyball Challenge Cup 2025 | Men Statistics CEV (vaadatud 10.12.2024). 2025/26     6 (23) 79CEV Volleyball Challenge Cup 2026 | Men Statistics CEV (vaadatud 23.02.2026).Kokku27 (85)27213 (47)12012 (41)140

Isiklikku
Tal on elukaaslane Liis. Neil on kaksikutest pojad.

Alates 2024. aastast peab ta võrkpalliteemalist blogi Palliga & Pallita.Andres Vaher. Martti Juhkami kehastub vabal ajal võrkpallurist blogijaks. Kuidas suhtuda profisportlase virtuaalrünnakutesse? Õhtuleht, 08.11.2024. 2025. aastast on ta Delfi podcasti "Võrkpallivõnked" üks saatejuhtidest.VÕRKPALLIVÕNKED | Mis juhtus valitseja Selver x TalTechiga ja mida arvata põhiturniiri nipitamistest? Delfi, 19.02.2025.

Viited

Välislingid
Blogi Palliga & Pallita
Martti Juhkami Mängija profiil CEV kodulehel
Martti Juhkami Nisse Huttunen International Sports Agency
Juhkami, Martti Mängija profiil Bundesliga kodulehel, saksa keeles
Martti Juhkami Volleybox
Martti Juhkami 2021 koondis Eesti Võrkpalli Liidu kodulehel

Kategooria:Eesti võrkpallurid
Kategooria:Rakverest pärit sportlased
Kategooria:Sündinud 1988